Syndere i sommersol (1934)

Syndere i sommersol er en norsk dramafilm fra 1934. Filmen ble regissert av Einar Sissener og bygger på Sigurd Hoels roman Syndere i sommersol fra 1927.Syndere i sommersol i Nasjonalbibliotekets filmografi

 Handling 
Åtte unge mennesker, fire menn og fire kvinner, bestemmer seg for å løsrive seg fra alle moralske fordommer i sine kjærlighetsliv. De reiser i den anledning til ei idyllisk øy i skjærgården. Der grunnlegges et paradis, bygd på en programerklæring at den store kjærligheten blir avskaffet og erotikken blir redusert til det aller nødvendigste. Venneflokken er sterkt influert av Sigmund Freuds idéer. Ekteskapet blir sett på som en avleggs institusjon. Sentimentalitet, som kan skade paradiset, er strengt forbudt. Det viser seg imidlertid ikke å være enkelt å leve etter disse reglene. Venneflokken lykkes ikke i å holde romantikken borte og flere forelskelser vokser fram. De blir tvunget til å erkjenne at den grunnvoll som deres paradis var bygd på var en fiasko.

 Rolleliste 
 Einar Sissener – Johan
 Tore Segelcke – Erna
 Hans Jacob Nilsen – Alf
 Hjørdis Bjarke – Sigrid (som Hjørdis Ring)
 Georg Løkkeberg – Erik
 Gøril Havrevold – Randi
 Kirsten Heiberg – Evelyn
 Andreas Bjarke – Fredrik
 Lasse Segelcke – Thomas F. Jensen
 Leif Omdal - Peter Møllendorff
 Eva Steen – ''En pasient

 Referanser 

 Eksterne lenker 


Kategori:Norske dramafilmer
Kategori:Filmer fra 1934
Kategori:Filmer basert på verk av Sigurd Hoel